Banten Dewa-Dewi
Medasar antuk kulit sayut mewadah tetempeh medaging beras 1 kulak, duur berase meangkeb antuk tamas alumbangan tetempeh, luwiring tamase medaging kelakan sudamala, misi lelanyingan tiying kadi lidi ngatur ring kelakate, kelakate mealed antuk wastra putih kuning, sami secukup niya, luwiring kelakate medaging tamas mepelekir, luwiring tamase medaging don biyu kayu mepinda padma, luwiring don biyune medaging don ancak 9 bidang mejahit mapinda padma, luwire don meduri medaging kewangen 1, mejinah 11 keteng, luhuring kewangen medaging don bingin 3 bidang mepinda kalpika melingeb sane lanang, nungkayak sane isteri, metusuk ring lelanyingan punika limang tusukan, don bingin suang-suang, luwiring don bingine metusuk medaging ketipat lingga maka panutup, disamping niya medaging kelungah makasturi 1, ring berase medaging akah jinah 250. dewa-dewi punika mebanglong benang putih 1 tukel.
ban_Latn ban_Latn